Pozdravljeni, osmošolci, ☺

Najbrž spremljate dnevne novice in ste slišali, da se življenje zaenkrat še ne vrača v stare tirnice, tako da bomo tudi ta teden delali na daljavo. Pripravila sem vam razpored snovi, ki bi jo naredili pri urah slovenščine v tednu od 30. 3. do 3. 4. 2020.

Kar sem vam v tem dokumentu označila z zeleno barvo, morate imeti prepisano v zvezku.

**Utrjevanje znanja – France Prešeren**

**PON, 30. 3. 2020 (8. a, 1. skupina)**

**SRE, 1. 4. 2020 (8. ab, 2. skupina)**

Prejšnji teden smo zaključili z obravnavo Prešerna. Spoznali ste nekaj njegovih del in kot smo že ugotovili v šoli, je bil pravi mojster pisanja. Sedaj pa, kot ste navajeni, po zaključku obravnave nekega poglavja, sledi preverjanje znanja … Če ste se do sedaj pridno učili, boste naloge rešili v 45 minutah. Preverjanje znanja najdete v spletni učilnici pod naslovom »Utrjevanje znenja – Prešeren« (dokument sem obarvala zeleno). Prosim, da delovni list rešite in mi ga **pošljete v pregled** (marija.lampret@sola.velike-lasce.si), najpozneje do srede, **1. 4. 2020, (1. skupina)** in najpozneje do petka, **3. 4. 2020, (2. skupina)**. Lahko vpisujete odgovore kar v dokument, da vam ga ne bo potrebno tiskati.

V kolikor kdo zaradi kakršnihkoli tehničnih težav tega ne more storiti, naj mi to sporoči!

**Preverjanje rešujte samostojno, brez pomoči zapiskov, da boste tako vi kot jaz dobili realno povratno informacijo o usvojenem znanju.**

**Janko Kersnik – življenje in delo**

**TOR, 31. 3. 2020 (8. a, 1. skupina)**

**ČET, 2. 4. 2020 (8. ab, 2. skupina)**

V petek, 27. 3., ste že zapisali značilnosti realizma in avtorje, ki so ustvarjali v tem obdobju. Danes boste zapisali nekaj podatkov o Janku Kersniku. Prilagam kratek zapis, če pa kdo želi, lahko o njegovem življenju in delu pripravi govorni nastop in mi ga pošlje v pregled.

Zapis v zvezke:

**JANKO KERSNIK (1852–1897)**

Janko Kersnik se je rodil v plemiški družini na gradu očetu Jožetu, ki je bil sodnik, in materi Berti Hoffern, ki je bila plemkinja v brdskem gradu. Svojo mladost je Janko preživel v rojstnem kraju – na Brdu pri Lukovici blizu Domžal. Po končani gimnaziji v Ljubljani oz. po izstopitvi iz sedmega razreda (bil je namreč zaveden Slovenec in bi bil zaradi tega izključen), ga je doma zasebno poučeval Fran Levec in ga navdušil za slovensko književnost. Nato je eno leto študiral pravo na Dunaju, nadaljeval pa na univerzi v Gradcu, kjer je končal študij prava ter imel tako veliko opraviti s kmečkim prebivalstvom, zato v njegovih delih pogosto naletimo na pravniške motive in na pravniški jezik. Tako je nastala tudi njegova zbirka osmih črtic z naslovom **Kmetske slike** (Ponkrčev oča, Rojenica, V zemljiški knjigi, Mačkova očeta, Mohoričev Tone, Otroški dohtar, Kmetska smrt in Mamon). V drobnih slikah je prikazan kmetov trdi boj za obstanek, njegovo zadolževanje, nespametne ženitve zavoljo grunta.

Njegova najpomembnejša dela iz meščanskega življenja so: romana **Ciklamen** in **Agitator** ter povest **Jara gospoda**.

**Janko Kersnik: Mačkova očeta**

**SRE, 1. 4. 2020 (8. a, 1. skupina)**

**PET, 3. 4. 2020 (8. ab, 2. skupina)**

Kot ste zapisali včeraj, je Kersnik avtor zbirke z naslovom Kmetske slike, ena izmed *slik* v omenjeni knjigi pa ima naslov Mačkova očeta. Imate jo v berilu. Vaša naloga za današnji dan je, da delo preberete, zapišete v zvezek kaj je *slika* in nato odgovorite na vprašanja.

Zapis v zvezke

**Janko Kersnik: Mačkova očeta (iz zbirke Kmetske slike)**

1. **SLIKA je kratka pripoved, podobna črtici. Zajema dolgo časovno obdobje, v njenem središču je ena književna oseba. Slog pripovedovanja v sliki je realističen. Namesto izraza slika se v književnosti pojavljata tudi izraza podoba in vinjeta. Delo Mačkova očeta je slika.**
2. **Vsebinska analiza**

**a) Katere osebe nastopajo v delu Mačkova očeta?**

Pripovedovalec, stari Maček, Mačkov sosed, Mačkov sin (in Mačkov vnuk).

**b) Približno kako dolg časovni razpon zajemajo dogodki v zgodbi?**

Več let – od trenutka, ko Mačkov sin prevzame posest, do trenutka, ko ostari in posestvo prepusti svojemu sinu.

**c) Nosi besedilo po tvojem mnenju kakšno vzgojno noto? Kaj nam sporoča?**

Da moramo za starše, ko ostarijo, lepo skrbeti.

**d) Se ti zdi, da je besedilo sodobno? Kaj je tisto, kar nam nekako oddaljuje besedilo?**

Da, tudi danes se dogajajo take stvari. Oddaljuje nam ga starinsko besedišče.

**e) V kateri slovnični osebi in času je napisana pripoved?**

V 1. osebi, v pretekliku.

**f) Katere vrste pripovedovalec je torej prisoten v Mačkovih očetih?**

Prvoosebni pripovedovalec.

**g) Se ti je Mačkova družina prikupila ali ne? Svoj odgovor utemelji.**

Po smislu …

**h) Kaj meniš o takem ravnanju otrok s starši?**

Po smislu …

Pa je še en teden za nami. Upam, da ste še vsi zdravi in da se imete lepo.

Lep pozdrav

Mojca Lampret